b'\n_START_ARTICLE_\nBankakademiet\n_START_PARAGRAPH_\nBankakademiet var en h\xc3\xb8gskole for bank- og finansutdanning, etablert i Oslo i 1965. Skolen ble i 1994 fusjonert inn i Handelsh\xc3\xb8yskolen BI._NEWLINE_Skolen var eid av Sparebankforeningen og Den norske bankforening og var en videref\xc3\xb8ring av de private Bankskolen (fra 1929) og Den h\xc3\xb8yere Bankskole (fra 1948). Skolens utdanning gikk fra f\xc3\xb8rst i tre avdelinger, de to f\xc3\xb8rste tok ett \xc3\xa5r, og den tredje avdelingen, h\xc3\xb8yskoleavdelingen, var fire\xc3\xa5rig._NEWLINE_Bankansatte i Norge hadde en periode tariffestet rett til etterutdanning ved Bankakademiet, og 30\xc2\xa0000 bankansatte streiket i \xc3\xa9n time i juni 1989 mot varslene om at akademiet skulle legges ned. Bankakademiet hadde den gang 20 ansatte og 12\xc2\xa0700 deltidsstudenter._NEWLINE_Ved fusjonen med BI i 1994 var det 1\xc2\xa0935 deltidsstudenter ved akademiet.'